rejauldu/bengali-wikipedia huggingface dataset:
জোভেনেল ময়িস (; ; ২৬ জুন ১৯৬৮ – ৭ জুলাই ২০২১) ছিলেন হাইতির একজন উদ্যোক্তা ও সাবেক রাজনীতিবিদ, যিনি ২০১৭ সাল থেকে ২০২১ সালে হত্যাকাণ্ডের শিকার হওয়ার আগ পর্যন্ত হাইতির রাষ্ট্রপতি ছিলেন।  নভেম্বর ২০১৬ সালের নির্বাচনে জয়ের পরে তিনি ২০১৭ সালের ফেব্রুয়ারিতে রাষ্ট্রপতি হিসেবে শপথ নিয়েছিলেন। ২০১৯ সালে রাজনৈতিক অস্থিরতা এবং তাকে পদত্যাগের আহ্বান একটি সংকটে পরিণত হয়। ২০২১ সালের ৭ জুলাই ভোরে পেশন-ভিলে তাদের ব্যক্তিগত বাসভবনে হামলার সময় ময়িসকে হত্যা করা হয় এবং তার স্ত্রী মার্টিন আহত হন। অন্তর্বর্তীকালীন প্রধানমন্ত্রী ক্লদ জোসেফ ময়িসের হত্যার পর দেশটির নিয়ন্ত্রণ গ্রহণ করেন।   প্রাথমিক জীবন ও শিক্ষা  জোভেনেল ময়িস হাইতির নর্ড-এস্ট, ট্রাও ডু নর্ডে ২৬ জুন ১৯৬৮ সালে জন্মগ্রহণ করেছিলেন। ১৯৭৪ সালের জুলাইয়ে তার পরিবার পোর্ট-অ-প্রিন্সে চলে যায়, সেখানে তিনি ইকোল ন্যাশনাল ডন ডুরেলিনে প্রাথমিক স্তরের পড়াশোনা করেন এবং পরবর্তীতে প্রথমে লাইসি তুসেন্ট লুভারচারে মাধ্যমিক স্তরের পড়াশোনা এবং পরে সেন্টার কালচারাল দু কলেজ কানাদো-হাইতিয়েনে পড়েন।  চালিয়ে যান এবং প্রথমে লিসি টসসেন্ট লুভার্টারে তাঁর মাধ্যমিক পড়াশোনা করেন, এবং তারপরে সেন্টার কালচারাল ডু কোলিয়েজ কানাডো-হ্যাটিনে।  ১৯৯৬ সালে তিনি তাঁর সহপাঠী মার্টিন মেরি আতিয়েন জোসেফকে বিয়ে করেছিলেন। একই বছর তারা রাজধানী ছেড়ে পোর্ট-ডি-পেক্সে গ্রামীণ অঞ্চলগুলির উন্নয়নের জন্য নিজেদের প্রতিষ্ঠা করেছিলেন।   হত্যাকাণ্ড  ময়িস ৭ জুলাই ২০২১ সালে পেশন ভিলে জেলার পেলেরিন ৫ এ তার নিজ বাসভবনে অজ্ঞাত বন্দুকধারীদের হামলায় তিনি নিহত হন। হাইতির ফার্স্ট লেডি মার্টিন মোউস আক্রমণের ফলে আহত হয়ে হাসপাতালে ভর্তি ছিলেন।ওই দিন পরে ভারপ্রাপ্ত প্রধানমন্ত্রী ক্লড জোসেফের কার্যালয় থেকে জারি করা একটি প্রেস বিজ্ঞপ্তি এই হামলার জন্য "অজ্ঞাতপরিচয় একদল, যাদের মধ্যে কেউ কেউ স্প্যানিশ ভাষায় কথা বলেছিল" তার উপর হামলার জন্য দায়ী করেছে।   তথ্যসূত্র   বিষয়শ্রেণী:হাইতীয় ব্যক্তি বিষয়শ্রেণী:১৯৬৮-এ জন্ম বিষয়শ্রেণী:২০২১-এ মৃত্যু বিষয়শ্রেণী:খুনের শিকার পুরুষ বিষয়শ্রেণী:হাইতির রাষ্ট্রপতি বিষয়শ্রেণী:২০২১-এ গুপ্তহত্যার শিকার রাজনীতিবিদ বিষয়শ্রেণী:২১শ শতাব্দীর হাইতিয় রাজনীতিবিদ
তোমাকে চাই ১৯৯৬ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন মতিন রহমান।   কাহিনী সংক্ষেপ    শ্রেষ্ঠাংশে   সালমান শাহ - সাগর  শাবনূর - নদী  খলিলউল্লাহ খান - আশরাফ চৌধুরি   শর্মিলী আহমেদ - সাগরের মা  আরিফুল হক - রহমান, নদীর বাবা  অমল বোস - ইজ্জত আলী  ডন  সুজা খন্দকার - মধু   সঙ্গীত    গানের তালিকা   তুমি আমায় করতে সুখী জীবনে  ভালো আছি ভালো থেকো  বাজারে যাচাই করে  তোমাকে চাই শুধু তোমাকে চাই  কনগ্রাচুলেশন্স   তথ্যসূত্র    বহিঃসংযোগ     বিষয়শ্রেণী:১৯৯৪-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:মতিন রহমান পরিচালিত চলচ্চিত্র
এল হেনতাতি মসজিদ () তিউনিসিয়ার মদিনার পশ্চিমে সউক এল লেফায় অবস্থিত একটি ছোট মসজিদ।   অবস্থান  এটি ৮৮ সৌক এল লেফায় অবস্থিত।    ইতিহাস  মসজিদটি হাফসিদ যুগে নির্মিত হয়েছিল। সে সময়ে ইবাদি তিউনিসে ছড়িয়ে পড়েছিল। আজকাল ইবাদি মূলত জেরবাতে পাওয়া যায়।   ব্যুৎপত্তি  ইবনে খালদুনের মতে, হেনতাতি নামটি এসেছে আবু হাফস উমর ইবনে ইয়াহিয়া এল হিনতাতির নেতৃত্বাধীন হিনতাতা গোত্রের নাম থেকে ()। তিনি ইফরিকিয়া এবং হাফসিদ রাজবংশের প্রথম আমির ছিলেন।   তথ্যসূত্র   বিষয়শ্রেণী:১১শ শতাব্দীর মসজিদ বিষয়শ্রেণী:উইকিউপাত্তে স্থানাঙ্ক আছে
সীতাকুণ্ড কামিল এমএ মাদ্রাসা বাংলাদেশের চট্টগ্রাম জেলার সীতাকুণ্ড উপজেলার একটি ঐতিহ্যবাহী আলিয়া মাদ্রাসা। এটি ১৮৮৬ সালে সীতাকুণ্ড পৌরসভার মধ্যে প্রতিষ্ঠা করেন বাড়বকুণ্ডের মাওলানা ওবায়দুল হক। এই মাদ্রাসায় দাখিল, আলিম, ফাজিল ও সর্বোচ্চ শ্রেণী কামিল পর্যন্ত পাঠদান করা হয়। বর্তমানে মাদ্রাসাটি বাংলাদেশ মাদ্রাসা শিক্ষাবোর্ড ও ইসলামি আরবি বিশ্ববিদ্যালয়ের অধিভুক্ত রয়েছে। মাদ্রাসার বর্তমান অধ্যক্ষের নাম মাওলানা মুহাম্মদ ওসমান গনি। এটি ১৯৯৪ সালে জাতীয় শিক্ষা সপ্তাহ উপলক্ষে জাতীয় পর্যায়ে চট্টগ্রাম জেলার শ্রেষ্ঠ শিক্ষাপ্রতিষ্ঠান পুরস্কার লাভ করে।   ইতিহাস  চট্টগ্রাম জেলার সীতাকুণ্ড উপজেলাতেও যেন ইসলামি শিক্ষার প্রসার ঘটে সেই লক্ষ্যে মাওলানা ওবায়দুল হক সীতাকুণ্ড কামিল মাদ্রাসা ও সীতাকুণ্ড আদর্শ উচ্চ বিদ্যালয় (১৯১৩) স্থাপন করেন। এছাড়াও মাদ্রাসার অনন্য অন্যতম প্রতিষ্ঠাতারা হল মাওলানা জামালুল্লাহ ও মাওলানা মুহাম্মদুল হক। ওবায়দুল হক মাদ্রাসাটি প্রতিষ্ঠার পরে নান প্রতিকূলতার মধ্য দিয়েই ১৮৮৬ সাল থেকে ১৯২১ সাল পর্যন্ত টানা ৪৫ বছর এই মাদ্রাসার সুপারের দায়িত্ব পালন করেন। ১৯২১ সালে ওবায়দুল হকের মৃত্যুর পরে তার আস্থাভাজন মাওলানা মুহম্মদ জামাল উল্লাহ মাদ্রাসার সুপারের পদে নিযুক্ত হন, ১৯২১ সাল থেকে তিনি ১৯৫০ সাল পর্যন্ত এই দায়িত্ব পালন করেন। এই মাদ্রাসা প্রতিষ্ঠায় এই দুই ব্যক্তির সর্বাধিক অবদান রয়েছে। এছাড়াও মাদ্রাসার প্রাথমিক অবস্থায় জমি দানকারী ব্যক্তিদের মধ্যে উল্লেখযোগ্য ছিলেন মিশ্রি জামাল বিবি (১০১৩ একর), আবদুর রহমান সারাং (৭২ শতক), আলহাজ্ব আবুল কালাম (মাদ্রাসা মসজিদ নির্মাতা) প্রভৃতি।  ২০০৬ সাল এটি ফাজিল ও কামিল ডিগ্রিকে সাধারণ শিক্ষা মানের ডিগ্রি প্রদানের কুষ্টিয়া ইসলামী বিশ্ববিদ্যালয়ের অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হলে মাদ্রাসাটি সেখানে স্থানান্তরিত করা হয়।   শিক্ষা কার্যক্রম  মাদ্রাসাটিতে প্রায় ১৫০০ শিক্ষার্থী অধ্যয়ন করছে, এবং ২১ জন নিয়মিত শিক্ষক রয়েছে। ফলাফলের দিক থেকে মাদ্রাসাটি উপজেলা ও জেলা পর্যায়ে শীর্ষস্থান দখল করে থাকে। দূরবর্তী ছাত্রদের জন্য একটি ছাত্রাবাস নির্মাণ করা হয়েছে, এখানে অত্যন্ত কম খরচে শিক্ষার্থীরা অবস্থান করতে পারে। তবে মাদ্রাসাটি এখনো অনার্স কোর্স চালুর অনুমতি পায়নি। তবে মাদ্রাসার দাখিল ও আলিম শ্রেণীতে বিজ্ঞান ও মানবিক উভয় বিভাগ চালু আছে।  মাদ্রাসার নামে সাধারণ মুসলিমদের ওয়াকফ করে দেওয়া ১১ একর জমি আছে, এসব জমি থেকে আয়ের টাকা মাদ্রাসার উন্নয়ন ও দরিদ্র শিক্ষার্থীদের জন্য ব্যয় করা হয়। এই টাকা দিয়েই মাদ্রাসার আবাসিক হোস্টেলে (লিল্লাহ বোডিং) অর্থায়ন করা হয়।   মাদ্রাসা প্রধানের তালিকা    মাওলানা ওবায়দুল হক, মাদ্রাসা সুপার (১৮৮৬-১৯২১)  মাওলানা মুহম্মদ জামাল উল্লাহ, মাদ্রাসা সুপার (১৯২১-১৯৫০)   উল্লেখযোগ্য ব্যক্তিত্ব    মাওলানা ওবায়দুল হক, মাদ্রাসা প্রতিষ্ঠাতা প্রথম সুপার, ব্রিটিশ বিরোধী আন্দোলনের সংগঠক।   তথ্যসূত্র   বিষয়শ্রেণী:১৮৮৬-এ ব্রিটিশ ভারতে প্রতিষ্ঠিত বিষয়শ্রেণী:১৮৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:বাংলাদেশের কামিল মাদ্রাসা
বব হাইনশ (জন্ম ১৭ মে ১৯৪৮, হিলভারসাম) হলেন নেদারল্যান্ডের পররাষ্ট্র মন্ত্রণালয়ের বর্তমান রাষ্ট্রদূত।    কর্মজীবন  ২০০৩ থেকে ২০০৭ পর্যন্ত, হাইনশ ইসরায়েলে ডাচ রাষ্ট্রদূত ছিলেন। EU's steps toward Hamas ruffle feathers in J'lem. Dutch say contacts focus on election monitoring ২০০৭ থেকে ২০১২ পর্যন্ত, তিনি ভারতের প্রজাতন্ত্রের রাষ্ট্রদূত এবং ভুটান ও নেপালের অনাবাসী ডাচ রাষ্ট্রদূত ছিলেন।    তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইসরায়েলে নেদারল্যান্ডসের রাষ্ট্রদূত বিষয়শ্রেণী:ভুটানে নেদারল্যান্ডসের রাষ্ট্রদূত বিষয়শ্রেণী:নেপালে নেদারল্যান্ডসের রাষ্ট্রদূত বিষয়শ্রেণী:ভারতে নেদারল্যান্ডসের রাষ্ট্রদূত বিষয়শ্রেণী:আমস্টারডাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিমানবালা
জয় অমিত ভাই শাহ (জন্ম ২২ সেপ্টেম্বর ১৯৮৮) হলেন ভারতীয় একজন ব্যবসায়ী এবং ক্রিকেট প্রশাসক। তিনি বর্তমানে আন্তর্জাতিক ক্রিকেট কাউন্সিলের চেয়ারম্যান হিসেবে দায়িত্ব পালন করছেন, পাশাপাশি তিনি এশিয়ান ক্রিকেট কাউন্সিলের সভাপতি। তিনি ভারতের বর্তমান স্বরাষ্ট্রমন্ত্রী অমিত শাহের ছেলে।   প্রারম্ভিক জীবন  জয় শাহ ২২ সেপ্টেম্বর ১৯৮৮ সালে জন্মগ্রহণ করেন। তার বাবা অমিত শাহ ভারতীয় জনতা পার্টির (বিজেপি) একজন রাজনীতিবিদ ও মা সোনাল শাহ। তিনি নির্মা বিশ্ববিদ্যালয় থেকে বি.টেক সহ স্নাতক হন। তিনি জয়েন্দ্র সেহগালের অধীনে আহমেদাবাদে ক্রিকেট প্রশিক্ষণ নেন।   কর্মজীবন  শাহ টেম্পল এন্টারপ্রাইজের একজন পরিচালক হিসাবে কাজ করেছিলেন, একটি কোম্পানি যা ২০০৪ সালে প্রতিষ্ঠিত হয়েছিল এবং কৃষি পণ্যের ব্যবসার সাথে জড়িত ছিল। কোম্পানিটি অক্টোবর ২০১৬-এ কার্যক্রম বন্ধ করে দেয়। শাহ কুসুম ফিনসার্ভের ৬০ শতাংশ শেয়ারের মালিক যা ২০১৫ সালে প্রতিষ্ঠিত হয়েছিল। ২০০৯ থেকে সেন্ট্রাল বোর্ড অফ ক্রিকেট, আহমেদাবাদের নির্বাহী বোর্ডের সদস্য হিসাবে কাজ করার পর, শাহ সেপ্টেম্বর ২০১৩ এ গুজরাট ক্রিকেট অ্যাসোসিয়েশন (GCA) এর যুগ্ম সম্পাদক হন। যুগ্ম-সচিব থাকাকালীন, তিনি আহমেদাবাদে নরেন্দ্র মোদী স্টেডিয়ামের GCA-এর নির্মাণকাজ তত্ত্বাবধান করেন, তার বাবা অমিত শাহের সাথে যিনি সেই সময়ে GCA-এর সভাপতি ছিলেন। শাহ ২০১৫ সালে বোর্ড অফ কন্ট্রোল ফর ক্রিকেট ইন ইন্ডিয়া (BCCI) এর অর্থ ও বিপণন কমিটির সদস্য হন। তিনি সেপ্টেম্বর ২০১৯ এ GCA যুগ্ম সচিবের পদ থেকে পদত্যাগ করেন। পরের মাসে, তিনি দেড় বছরের মেয়াদের জন্য বিসিসিআই-এর সেক্রেটারি নির্বাচিত হন এবং পাঁচজন পদাধিকারীর মধ্যে সর্বকনিষ্ঠ ছিলেন। ডিসেম্বর ২০১৯-এ, বিসিসিআই শাহকে আন্তর্জাতিক ক্রিকেট কাউন্সিলের ভবিষ্যত সিইসি বৈঠকের জন্য তার প্রতিনিধি হিসেবে নির্বাচিত করেছে। ২০২১ সালের জানুয়ারিতে, এশিয়ান ক্রিকেট কাউন্সিল শাহকে প্রেসিডেন্ট হিসেবে নিযুক্ত করেন।   ব্যক্তিগত জীবন  ফেব্রুয়ারি ২০১৫ সালে, শাহ একটি ঐতিহ্যবাহী গুজরাটি অনুষ্ঠানে তার কলেজ বান্ধবী ঋষিতা প্যাটেলের সাথে বিয়ে করেন। বিয়েতে প্রধানমন্ত্রী নরেন্দ্র মোদি এবং অন্যান্য উচ্চপদস্থ সরকারি কর্মকর্তারা উপস্থিত ছিলেন।   বির্তক  দ্য ওয়্যার (ভারত) § জয় শাহ শাহ একটি ফৌজদারি মানহানির মামলা এবং দ্য ওয়্যারের সম্পাদকদের বিরুদ্ধে ₹১০০ কোটির একটি দেওয়ানি মামলা দায়ের করেন যারা অক্টোবর ২০১৭ সালের একটি নিবন্ধে জানান যে নরেন্দ্র মোদী ভারতের প্রধানমন্ত্রী হওয়ার এক বছর পর শাহের কোম্পানির আয় ১৬,০০০ গুণ বেড়েছে। ২০১৮ সালে, গুজরাট হাইকোর্ট একটি গ্যাগ অর্ডার পুনরুদ্ধার করে, যা আগে একটি দেওয়ানী আদালত দ্বারা দেওয়া হয়েছিল, ওয়েবসাইটে, এটিকে শাহের ব্যবসাগুলিকে মোদীর সাথে সংযুক্ত করে এমন কোনও বিষয়বস্তু প্রকাশ করতে বাধা দেয়। আগস্ট ২০১৯ সালে, দ্য ওয়্যার ফৌজদারি মানহানির মামলার বিরুদ্ধে আপিল প্রত্যাহার করে এবং ঘোষণা করে যে এটি বিচারে দাঁড়াবে।   তথ্যসূত্র    বহিঃসংযোগ   বিসিসিআই এর সেক্রেটারি পদে জয় শাহ  জাওবা গ্রুপ এর ডিরেক্টর পদে জয় শাহ  বিষয়শ্রেণী:জীবিত ব্যক্তি বিষয়শ্রেণী:আহমেদাবাদের ব্যক্তি বিষয়শ্রেণী:ভারতীয় ক্রিকেট প্রশাসক বিষয়শ্রেণী:১৯৮৮-এ জন্ম
আন্তঃক্রিয়াভিত্তিক যোগাযোগ মাধ্যম বাক্যটি দিয়ে ব্যবসায়িক পণ্য ও পরিষেবা উৎপাদন ও বিতরণবোঝায়, যার মাধ্যমে বিনোদন মান (বা ফলাফল) সরাসরি প্রতিক্রিয়া দ্বারা ব্যবহারকারীদের প্রভাবিত করতে পারে।   উৎপত্তি  যদিও হল হলপিন ২০০১ সালে তার গেমউইক ম্যাগাজিনকে ইন্টারেক্টিভ এন্টারটেইনমেন্ট ম্যাগাজিন পুনঃনামকরনের মাধ্যমে এই বাক্যটির দাবীদার,Interactive Entertainment Merchants Association. "Hal Halpin." Wikipedia. 2006. Wikimedia Foundation. 10 Feb 2008 <http://en.wikipedia.org/w/index.php?title=Hal_Halpin&oldid=33748830>. বাক্যটি ১৯৮১ সালের শুরুতে ব্যবহৃত হয়।Tomczyk, Michael. Compute!'s First Book of Atari. Greensboro: COMPUTE! Books, 1981. হালপিন-এর অফিসিয়াল জীবনী এখন দাবি করে যে, "কনসোল অভিসৃতি বর্ণনা, অনলাইন এবং কম্পিউটার গেম সেক্টর" বর্ণনার মাধ্যমে বাক্যটিকে "জনপ্রিয়" করেছিলেন।"About the President." Entertainment Consumers Association. 10 Feb 2008 <http://www.theeca.com/about_president >.   তথ্যসূত্র    আরও দেখুন   ভিডিও গেম  বিষয়শ্রেণী:ইংরেজি অভিধান
সামিরা খলিল (  ) একজন সিরিয়ান ভিন্নমতাবলন্বী, সাবেক রাজনৈতিক বন্দী এবং সিরিয়ার হোমস অঞ্চলের একজন বিপ্লবী কর্মী।সিরিয়ার আল-আসাদ সরকারের বিরোধিতার জন্য তাকে ১৯৮৭-১৯৯১ পর্যন্ত চার বছর ধরে গ্রেপ্তার এবং আটক করে রাখা হয়েছিল।  দৌমায় ৯ ডিসেম্বর ২০১৩ সালের অপহরণের পর খলিল সহকর্মী রাজন জাইতৌনেহ, ওয়ায়েল হামাদা এবং নাজেম হাম্মাদি সাথে নিখোঁজ হন।    আটক  সিরিয়াতে হাফেজ আল-আসাদ সরকারের বিরোধিতার জন্য সামিরা খলিলকে ১৯৮৭ থেকে ১৯৯১ পর্যন্ত চার বছর ধরে গ্রেপ্তার এবং আটক করা হয়েছিল।   মানবাধিকার কার্যক্রম  আশির দশকে কারাবাসের পর, খলিল বন্দিদের পরিবারের সাথে কাজ করার এবং সিরিয়ায় আটকে রাখার বিষয়ে লেখালেখির প্রচেষ্টা চালান, যদিও তার আগে একটি প্রকাশনা সংস্থা পরিচালনা করেছিলেন। অপহরণের আগে, তিনি দৌমায় নারীদের সাহায্য করার জন্য কাজ করছিলেন যাতে তারা ছোট আয় সৃষ্টিকারী কর্মসংস্থান শুরু করে। পাশাপাশি তিনি দৌমায় অবস্থান করে দু'টি নারী কেন্দ্র প্রতিষ্ঠার জন্য চেষ্টা চালান।   অপহরণের পূর্বে ২০১৩ সালে খলিল এবং তার স্বামী ইয়াসিন আল-হাজ সালেহ তাদের জীবনের সময়কালকে বালাদনা আলরাহিব (আমাদের ভয়ঙ্কর দেশ) নামক প্রামাণ্যচিত্র বিষয়ে নথিভুক্ত করেছিল।   সিরিয়ায় সেন্টার ফর ডকুমেন্টেশন অব ভায়োলেশনের কাজ করার জন্য খলিলকে ২০১৪ সালে হেনরিচ বুল ফাউন্ডেশন পেট্রা কেলি পুরস্কারে ভূষিত করে।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিরীয় নারীবাদী বিষয়শ্রেণী:জীবিত ব্যক্তি বিষয়শ্রেণী:সিরীয় সাম্যবাদী বিষয়শ্রেণী:সিরীয় মানবাধিকার কর্মী বিষয়শ্রেণী:সিরীয় মার্ক্সবাদী বিষয়শ্রেণী:সিরীয় নারী সক্রিয়কর্মী বিষয়শ্রেণী:নারী মার্ক্সবাদী বিষয়শ্রেণী:সিরীয় সক্রিয়কর্মী
ইত্তেফাক অভয় চোপড়া পরিচালিত ২০১৭ সালের ভারতীয় হিন্দি ভাষার নব্য নোয়ার রহস্য থ্রিলার চলচ্চিত্র। এর চিত্রনাট্য রচনা করেছেন চোপড়া, শ্রেয়স জৈন ও নিখিল মহরোত্রা। গৌরী খান ও শাহরুখ খান রেড চিলিজ এন্টারটেইনমেন্টের ব্যানারে এটি প্রযোজনা করেন এবং বি.আর. স্টুডিওজের ব্যানারে রেনু রবি চোপড়া ও ধর্ম প্রডাকশন্সের ব্যানারে হিরু যশ জোহর ও করণ জোহর সহযোগী প্রযোজক হিসেবে দায়িত্ব পালন করেন। এটি যশ চোপড়া পরিচালিত ১৯৬৯ সালের একই নামের চলচ্চিত্রের আধুনিক উপযোগকরণ। এতে শ্রেষ্ঠাংশে অভিনয় করেন অক্ষয় খান্না, সিদ্ধার্থ মালহোত্রা ও সোনাক্ষী সিনহা এবং এর গল্প বলার ধরনে রাশোমোন-এর প্রভাব রয়েছে।  চলচ্চিত্রটি ২০১৭ সালের ৩রা নভেম্বর মুক্তি পায়। এটি বক্স অফিসে ব্যবসাসফল হয় এবং সমালোচকদের নিকট থেকে ইতিবাচক পর্যালোচনা লাভ করে।   অভিনয়শিল্পীদল   অক্ষয় খান্না - দেব বর্মা  সিদ্ধার্থ মালহোত্রা - বিক্রম শেঠী  সোনাক্ষী সিনহা - মায়া সিনহা  পাভেল গুলাটি - চিরাগ  মন্দিরা বেদী - মীরা বর্মা  সমির শর্মা - শেখর সিনহা   নির্মাণ   ক্রমবিকাশ  ২০১৬ সালের এপ্রিল মাসে এই চলচ্চিত্র নির্মাণের আনুষ্ঠানিক ঘোষণা দেওয়া হয় এবং শিরোনাম নির্ধারণ করা হয় ইত্তেফাক। এটি বি. আর চোপড়া প্রযোজিত ও তার ভাই যশ চোপড়া পরিচালিত ১৯৬৯ সালের একই নামের চলচ্চিত্রের আধুনিক উপযোগকরণ। রেড চিলিজ এন্টারটেইনমেন্ট, বি.আর. স্টুডিওজ ও ধর্ম প্রডাকশন্স চলচ্চিত্রটি প্রযোজনা করে। মূল চলচ্চিত্রের প্রযোজক বি. আর. চোপড়ার নাতী অভয় চোপড়া চলচ্চিত্রটি পরিচালনা করেন। নির্মাতারা সিদ্ধান্ত নেন তারা কোন প্ল্যাটফর্মে এই চলচ্চিত্রের কোন প্রচারণা করবেন না।   অভিনয়শিল্পী নির্বাচন  এই চলচ্চিত্রের নির্মাতারা অক্ষয় খান্না, সিদ্ধার্থ মালহোত্রা ও সোনাক্ষী সিনহাকে প্রধান চরিত্রে অভিনয়ের জন্য নির্বাচন করেন। রাজকুমার রাওকে একজন ডাক্তারের চরিত্রে অভিনয়ের জন্য বাছাই করা হলেও পরে তাকে বাদ দেওয়া হয়।   চিত্রগ্রহণ  ২০১৭ সালের ফেব্রুয়ারি মাসে চলচ্চিত্রটির মূল চিত্রগ্রহণ শুরু হয়। একটানা ৫০ দিন চলচ্চিত্রটির শুটিং হয়। সম্পূর্ণ চলচ্চিত্রটি মুম্বইয়ে ধারণ করা হয়।   তথ্যসূত্র    বহিঃসংযোগ          বিষয়শ্রেণী:২০১৭-এর চলচ্চিত্র বিষয়শ্রেণী:২০১৭-এর থ্রিলার চলচ্চিত্র বিষয়শ্রেণী:২০১০-এর দশকের রহস্য থ্রিলার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় অপরাধ নাট্য চলচ্চিত্র বিষয়শ্রেণী:ভারতীয় রহস্য থ্রিলার চলচ্চিত্র বিষয়শ্রেণী:রেড চিলিজ এন্টারটেইনমেন্টের চলচ্চিত্র বিষয়শ্রেণী:যশ রাজ ফিল্মস পরিবেশিত চলচ্চিত্র বিষয়শ্রেণী:ভারতীয় চলচ্চিত্রের পুনর্নির্মাণ বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:ভারতে ধর্ষণ সম্পর্কে চলচ্চিত্র বিষয়শ্রেণী:ভারতীয় নব্য-নোয়ার চলচ্চিত্র বিষয়শ্রেণী:আত্মহত্যা সম্পর্কে চলচ্চিত্র
ভারত রাজধানী শহর নয়াদিল্লিতে ১৯৫১ সালের ৪ঠা মার্চ থেকে ১১ই মার্চে অনুষ্ঠিত প্রথম এশিয়ান গেমস আয়োজন এবং অংশগ্রহণ করে। এশিয়াডের এই সংস্করণে ভারত ১৫টি স্বর্ণপদক নিয়ে পদকতালিকায় দ্বিতীয় স্থানে ছিল।1st Asian Games medal tally  এই সংস্করণে সাঁতারে সোনা জিতেছিলেন শচীন নাগ।   ক্রীড়া অনুযায়ী পদক তালিকা  ক্রীড়া অনুসারে পদক শৃঙ্খলাস্বর্ণরৌপ্যব্রোঞ্জ মোটমল্লক্রীড়া ১০ ১২ ১২ ৩৪ সাইকেল চালানো ০ ১ ২ ৩ ডাইভিং ২ ১ ১ ৪ ফুটবল ১ ০ ০ ১ সাঁতার ১ ১ ৪ ৬ ওয়াটার পোলো ১ ০ ০১ ভার উত্তোলন ০ ১ ১ ১ মোট ১৫ ১৬ ২০ ৫১   পদক বিজয়ীর তালিকা  পদক বিজয়ী ক্রীড়া বিভাগলেভি পিন্টোমল্লক্রীড়াপুরুষদের ১০০ মিটারলেভি পিন্টোমল্লক্রীড়াপুরুষদের ২০০ মিটাররঞ্জিত সিংমল্লক্রীড়াপুরুষদের ৮০০ মিটারনিক্কা সিংমল্লক্রীড়াপুরুষদের ১৫০০ মিটারএ. এস. বক্সীগোবিন্দ সিংহবলবন্ত সিংহমল্লক্রীড়া পুরুষদের ৪ × ৪০০ মিটার রিলে  ছোটা সিং মল্লক্রীড়া পুরুষদের ম্যারাথন  মহাবীর প্রসাদ মল্লক্রীড়া পুরুষদের ১০,০০০ মিটার হাঁটা  বখতাওয়ার সিং মল্লক্রীড়া পুরুষদের ৫০ কি.মি. হাঁটা  মদন লাল মল্লক্রীড়া পুরুষদের শট পুট  মাখন সিং মল্লক্রীড়া পুরুষদের ডিসকাস থ্রো কে পি ঠক্কর ডাইভিং পুরুষদের ৩ মিটার স্প্রিংবোর্ড কে পি ঠক্কর ডাইভিং পুরুষদের ১০ মিটার প্লাটফর্ম  ভারত ফুটবল পুরুষদের দল  শচীন নাগ সাঁতার পুরুষদের ১০০ মিটার ফ্রিস্টাইল  ভারত ওয়াটার পোলো পুরুষদের দলএম, গ্যাব্রিয়েল মল্লক্রীড়া পুরুষদের ২০০ মিটার  এ এস বক্সী মল্লক্রীড়া পুরুষদের ৪০০ মিটার  কুলবন্ত সিং মল্লক্রীড়া পুরুষদের ৮০০ মিটার  প্রীতম সিং মল্লক্রীড়া পুরুষদের ৫০০০ মিটার  তেজা সিং মল্লক্রীড়া৪০০ মিটার হার্ডলসলেভি পিন্টো  এম. গ্যাব্রিয়েল  রাম স্বরূপ  আলফ্রেড শামিনমল্লক্রীড়া৪×১০০ মিটার রিলে বি দাস মল্লক্রীড়া৫০ কিমি হাঁটাবলদেব সিংমল্লক্রীড়াদীর্ঘ লমফসোমনাথ চোপড়ামল্লক্রীড়াহাতুড়ি নিক্ষেপপারসা সিংমল্লক্রীড়াবর্শা নিক্ষেপরোশন মিস্ত্রীমল্লক্রীড়ামহিলাদের ১০০ মিটারমেরি ডিসুজা রোশন মিস্ত্রী  বানু গুলজার প্যাট মেডোনকামল্লক্রীড়ামহিলাদের ৪* ৪০০ মিটার রিলে ধাঙ্গার  রাজ কুমার মেহরা  মদন মোহন  গুরদেব সিং সাইক্লিং দলগত পেরসুটআশু দত্তডাইভিং৩ মিটার স্প্রিংবোর্ডকান্তি শাহসাঁতার১০০ মিটার ব্যাকস্ট্রোককামিনেনি ঈশ্বর রাওভারোত্তোলনপুরুষদের ৯০ কেজি  তথ্যসূত্র  বিষয়শ্রেণী:এশিয়ান গেমসে ভারত বিষয়শ্রেণী:১৯৫১ এশিয়ান গেমসের দেশসমূহ
thumb|গুরু থেকে ক্রিড়াবিষয়ক শিক্ষা নিচ্ছে একজন শিক্ষার্থী কোচিং বা শিক্ষা দেত্তয়া একধরনেরউন্নয়নমূলক ব্যবস্থা যেখানে একজন কোচ নামে একজন থাকে, যিনি একজন শিক্ষার্থী বা মক্কেলের ব্যক্তিগত বা পেশাদারী লক্ষ্য অর্জনের জন্য প্রশিক্ষণ এবং নির্দেশিকা দিয়ে সহায়তা করে থাকেন। কখনো কখনো, কোচিং দুই ব্যক্তির মধ্যে একটি অনানুষ্ঠানিক সম্পর্ক হতে পারে, যার অন্যের তুলনায় বেশি অভিজ্ঞতা এবং দক্ষতা রয়েছে তিনি অপেক্ষাকৃত কম অগ্রসরগামীকে  পরামর্শ এবং নির্দেশনা দিয়ে থাকেন; কিন্তু কোচিং মেন্টরিং থেকে আলাদা। মেন্টরিং-এ নির্দিষ্ট কর্ম বা উদ্দেশ্য সাধনে মননিবেশ করা হয়। যা কোচিং এর  লক্ষ্যের সাধারণ লক্ষ্য বা সামগ্রিক উন্নয়নের বিপরীত।   উৎপত্তি  "কোচিং" শব্দটির উৎপত্তি ষোড়শ শতাব্দীতে এবং প্রাথমিকভাবে পরিবহনের একটি পদ্ধতি, বিশেষ করে ঘোড়ায় টানা গাড়িকে বোঝায়। এটি হাঙ্গেরীয় শব্দ " কোকসি" থেকে এসেছে যার অর্থ "কোকস" গ্রামের একটি গাড়ি , যা উচ্চমানের গাড়ি তৈরির জন্য পরিচিত। সময়ের সাথে সাথে, "কোচিং" শব্দটি তার আক্ষরিক পরিবহন প্রেক্ষাপট থেকে রূপান্তরিত হয়ে রূপকভাবে ব্যক্তিদের ব্যক্তিগত এবং পেশাদার বিকাশে নির্দেশনা এবং সহায়তা করার প্রক্রিয়াকে প্রতিনিধিত্ব করে।  "কোচ" শব্দটির প্রথম ব্যবহার ১৮৩০ সালের দিকে অক্সফোর্ড বিশ্ববিদ্যালয়ের ভাষায় একজন শিক্ষকের জন্য ব্যবহৃত হয়, যিনি একজন শিক্ষার্থীকে পরীক্ষার মধ্য দিয়ে "বহন" করতেন।. "কোচিং" শব্দটি এভাবেই এমন একটি প্রক্রিয়া চিহ্নিত করে যা মানুষকে তাদের অবস্থান থেকে যেখানে তারা থাকতে চায় সেখানে নিয়ে যাওয়ার জন্য ব্যবহৃত হয়। খেলাধুলার ক্ষেত্রে এই শব্দটির প্রথম ব্যবহার ১৮৬১ সালে শুরু হয়।.   তথ্যসূত্র   বিষয়শ্রেণী:শিক্ষাবিষয়ক মনোবিজ্ঞান
জোড়ি () হচ্ছে ১৯৯৯ সালে মুক্তিপ্রাপ্ত একটি তামিল প্রণয়ধর্মী চলচ্চিত্র। প্রবীণ গান্ধী পরিচালনায় চলচ্চিত্রটিতে প্রশান্ত এবং সিমরান নায়ক-নায়িকা হিসেবে ছিলেন, এছাড়াও ছিলেন নছর, বিজয়কুমার এবং শ্রীবিদ্যা। সঙ্গীত পরিচালনার দায়িত্বে ছিলেন এ আর রহমান।  অভিনয়ে প্রশান্ত - কন্নন সিমরান - গায়েত্রী/বৈদেগী বিজয়কুমার - বেঙ্গুড়ু নছর - রুদ্রমূর্তি আম্বিকা - স্নেহা ভরদ্বাজ শ্রীবিদ্যা -  তৃষা কৃষ্ণন - গায়েত্রীর বান্ধবী ঈশা কোপিকার - বৈরামুথু  - প্রযোজনা সুনন্দা মুরালী মনোহর এই চলচ্চিত্রটির প্রযোজক ছিলেন, তিনি অভিনেতা প্রশান্তকে দিয়ে এর আগে জিন্স চলচ্চিত্রে অভিনয় করান যেটা ছিলো জনপ্রিয় এবং ব্যবসাসফল, এছাড়াও কাদাল কাভিদাই নামের আরো একটি চলচ্চিত্রে প্রশান্তকে নেওয়া হয় যেটারও প্রযোজক ছিলেন সুনন্দা। পরিচালক প্রবীণ গান্ধী এর আগে রাতচাগান (১৯৯৭) নামের একটি চলচ্চিত্র পরিচালনা করে পরিচিতি পেয়েছিলেন, সুস্মিতা সেন এবং আক্কিনেনি নাগার্জুনা অভিনীত তামিল চলচ্চিত্রটি জনপ্রিয়তা পেয়েছিলো। এই জোড়ি চলচ্চিত্রে পরিচালক প্রবীণ একটি অতিথি চরিত্রে অভিনয়ও করেছিলেন।  ঐশ্বর্যা রায় এই চলচ্চিত্রের নায়িকা হিসেবে নির্বাচিত হতে যেয়েও হননি, জিন্স (১৯৯৮) চলচ্চিত্রের সফলতার পরে এটাতেও ঐশ্বর্যা অভিনয় করবেন বলে সিদ্ধান্ত হয় তবে ঐশ্বর্যা তখন হিন্দি চলচ্চিত্রে অভিনয়ের জন্য অনেক প্রস্তাব পাচ্ছিলেন তাই ব্যস্ততার কারণে এই তামিল চলচ্চিত্রে অভিনয়ের জন্য সময় বের করতে পারেননি আর তার জায়গায় সিমরান নায়িকা হিসেবে নির্বাচিত হয়ে যান। এরপর সিদ্ধান্ত হয় যে ঐশ্বর্যা এই চলচ্চিত্র অতিথি চরিত্রে অভিনয় করবেন কিন্তু তাও শেষ পর্যন্ত হয়না, তার এক্ষেত্রেও আরেকজন অভিনেত্রী (ঈশা কোপিকার) চলে আসেন। তৃষা কৃষ্ণন যিনি ১৯৯৮ সালের সুন্দরী প্রতিযোগিতা 'মিস চেন্নাই'তে অংশ নিয়েছিলেন তিনি এই চলচ্চিত্রে সিমরানের বান্ধবী চরিত্রে অভিনয়ের সুযোগ পান যদিও তাকে এজন্য কৃতিত্ব দেওয়া হয়েছিলোনা অর্থাৎ তার নাম চলচ্চিত্রে প্রদর্শিত হয়নি।  কাকতালীয় ভাবে এই চলচ্চিত্রটির কাহিনী সূর্য শিবকুমার এবং জ্যোতিকা অভিনীত পুভেল্লাম কেট্টুপার চলচ্চিত্রের কাহিনীর সঙ্গে মিলে গিয়েছিলো যেটি ঐ একই বছর (১৯৯৯) ই মুক্তি পেয়েছিলো।  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৯৯-এর চলচ্চিত্র বিষয়শ্রেণী:১৯৯০-এর দশকের তামিল ভাষার চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:এ. আর. রহমান সুরারোপিত চলচ্চিত্র বিষয়শ্রেণী:মাদুরাইয়ে ধারণকৃত চলচ্চিত্র বিষয়শ্রেণী:টরন্টোয় ধারণকৃত চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র বিষয়শ্রেণী:মহীশূরে ধারণকৃত চলচ্চিত্র
হিয়ার উই গো হলো একটি ব্রিটিশ সিটকম যা বিবিসি- এর জন্য টম বাসডেন কর্তৃক পরিচালিত এবং রচিত হয়েছে। প্যান্ডেমোনিয়াম শিরোনামের প্রথম পর্বটি ৩০ ডিসেম্বর ২০২০-এ সম্প্রচারিত হয়েছিল। সিটকমটি ২০২০ সালে কোভিড-১৯ মহামারি চলাকালীন জেসপ পরিবারের মুখোমুখি হওয়া পরিস্থিতি অনুসরণ করে এবং এতে অভিনয় করেছেন জিম হাউইক, টম বাসডেন, টরি অ্যালেন-মার্টিন এবং অ্যালিসন স্টেডম্যান।   কাহিনি  ২০২০ সালের প্রথম প্রচারিত পর্বে কোভিড-১৯ মহামারির মধ্যে একটি ছুটি কাটানোর জন্য তার পরিবারের বিপর্যয়কর প্রচেষ্টার ক্যামেরায় ধারণ করার পরে, সমগ্র সিরিজে দেখা যায় যে কনিষ্ঠ পুত্র স্যাম সারা বছর ধরে অকার্যকর জেসপ পরিবারকে ক্যামেরায় বন্দী করে চলেছে।   কুশীলব    পল জেসপ চরিত্রে জিম হাউইক: স্যাম এবং অ্যামির বাবা এবং রাচেলের স্বামী  ক্যাথরিন পারকিনসন রাচেল জেসপ চরিত্রে: স্যাম এবং অ্যামির মা, রবিনের বোন এবং পলের স্ত্রী  স্যু জেসপ চরিত্রে অ্যালিসন স্টেডম্যান : পলের মা  রবিনের চরিত্রে টম বাসডেন : রাহেলের ভাই  চেরি চরিত্রে টরি অ্যালেন-মার্টিন : রবিনের বাগদত্তা  অ্যামি জেসপের চরিত্রে ফ্রেয়া পার্কস: পল এবং রাচেলের মেয়ে, স্যামের বোন এবং মায়ার বান্ধবী  মায়া চরিত্রে মিকা রিকেটস: অ্যামির বান্ধবী  স্যাম জেসপ চরিত্রে জ্যাক ক্রিস্টৌ: পল এবং রাচেলের ছেলে, অ্যামির ভাই এবং ক্যামেরাম্যান   সমালোচনামূলক অভ্যর্থনা  রেডিও টাইমসের পক্ষে ফ্লোরা কার পর্যালোচনা করে সিটকমকে "গ্যালোস হিউমার বিশিষ্ট একটি বিশেষ লকডাউন কমেডি" বলে অভিহিত করেছেন এবং এটিকে তিনটি তারকা দিয়েছেন, অন্যদিকে দ্য ইন্ডিপেনডেন্টের এড কামিং এটিকে "আমাদের বর্তমান দুর্দশা অন্বেষণে একটি সাহসী প্রচেষ্টা" বলে অভিহিত করেছেন এবং চার তারকা দিয়েছেন।    তথ্যসূত্র    বহিঃসংযোগ      বিবিসি তে   বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:কোভিড-১৯ বৈশ্বিক মহামারি সম্পর্কে টেলিভিশন অনুষ্ঠান বিষয়শ্রেণী:২০২০-এ অভিষিক্ত ব্রিটিশ টেলিভিশন ধারাবাহিক বিষয়শ্রেণী:বিয়ে সম্পর্কিত টেলিভিশন ধারাবাহিক বিষয়শ্রেণী:ভাইবোন সম্পর্কিত টেলিভিশন ধারাবাহিক বিষয়শ্রেণী:লন্ডনের পটভূমিতে টেলিভিশন অনুষ্ঠান